ราศรี บาเล็นซิเอก้า จิราธิวัฒน์

ราศรี บาเล็นซิเอก้า จิราธิวัฒน์ หรือ มาการิต้า บาเล็นซิเอก้า (Margarita Balenciaga; เกิด 22 สิงหาคม พ.ศ. 2533) ชื่อเล่น มาร์กี้ เป็นนักแสดงและนางแบบลูกครึ่งไทย-สเปน อดีตนักแสดงสังกัดสถานีวิทยุโทรทัศน์ไทยทีวีสีช่อง 3 ปัจจุบันเป็นนักแสดงอิสระ มีผลงานเป็นที่รู้จักจากบทบาท "ทิชากร" (กะทิ) จากละครซีรีส์ชุด 4 หัวใจแห่งขุนเขา ตอน วายุภัคมนตรา

**ประวัติ**
ราศรี บาเล็นซิเอก้า จิราธิวัฒน์ เป็นธิดาคนโตของดานิเอล บาเล็นซิเอก้า ส่วนมารดาคืออรศรี ฮอนโนลด์ (สกุลเดิม พูลขวัญ)​ อดีตนางแบบ และมิสยูนิเวอร์ซิตี ของค่ายยูแอนด์ ไอ เธอมีน้องสาว 1 คน ชื่อ ศดานันท์ บาเล็นซิเอก้า ชื่อเล่น มารีน่า รองชนะเลิศอันดับที่ 3 จากการประกวด Asian Supermodel Contest 2013 เธอจบระดับอนุบาล-ระดับประถมศึกษาจากโรงเรียนวัฒนาวิทยาลัย ระดับมัธยมศึกษาจากโรงเรียนนานาชาติโมเดิร์น ระดับปริญญาตรี คณะบริหารธุรกิจ สาขาวิชาการจัดการการท่องเที่ยวและการบริการ มหาวิทยาลัยอัสสัมชัญ เมื่อวันที่ 24 มกราคม พ.ศ. 2555 ด้วยคะแนนเกรดเฉลี่ยสะสม 3.00 
ราศรีเริ่มก้าวสู่วงการบันเทิงด้วยแสดงภาพยนตร์โฆษณาให้กับเครื่องสำอางพอนด์ส และเข้าเป็นนักแสดงในสังกัดช่อง 3 มีผลงานละครเรื่องแรกคือ กุหลาบตัดเพชร และมีผลงานที่ทำให้เป็นที่รู้จักคือ คุณยายสายเดี่ยว และ บาดาลใจ

**ชีวิตส่วนตัว**
ราศรีสมรสกับภัสสรกรณ์ จิราธิวัฒน์ ชื่อเล่น ป๊อก เป็นนักธุรกิจและแร็ปเปอร์ชาวไทย บุตรชายของสุทธิเกียรติ จิราธิวัฒน์ กับอาภัสรา หงสกุล นางสาวไทยประจำปี พ.ศ. 2507 และนางงามจักรวาลคนแรกของประเทศไทย โดยมีพิธีหมั้นเมื่อวันที่ 8 ธันวาคม 2560 ที่ โรงแรมเซ็นทารา แกรนด์ แอท เซ็นทรัลเวิลด์ ในการนี้ พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ เสด็จมาเป็นองค์ประธานในพิธีนี้ด้วย และมีพิธีฉลองมงคลสมรสพระราชทานเมื่อวันที่ 24 ธันวาคม 2560 ที่โรงแรมเซ็นทารา แกรนด์ และบางกอก คอนเวนชัน เซ็นเตอร์ แอท เซ็นทรัลเวิลด์ 
ปัจจุบัน ภัสสรกรณ์และราศรีมีบุตร-ธิดาฝาแฝดด้วยกัน 2 คน คือ
# ด.ช.รากรณ์ จิราธิวัฒน์ หรือ “มีก้า” เกิดเมื่อวันที่ 4 ที่ โรงพยาบาลบีเอ็นเอช โดยชื่อ “มีก้า” แปลว่า ของขวัญจากพระเจ้า และมีที่มาจากผวนคำว่า มาร์กี้
# ด.ญ.ภัสสรา จิราธิวัฒน์ หรือ “มีญ่า” เกิดเมื่อวันที่ 4 ที่ โรงพยาบาลบีเอ็นเอช โดยชื่อ “มีญ่า” เป็นคำจากภาษาสเปน แปลว่า ของฉัน

**ผลงาน**

**ละครโทรทัศน์**
 ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3

**ละครสั้น**
 บันทึกกรรม ตอน จาตุมหาราชิกา (2553)

**ภาพยนตร์**
 มหาลัยเที่ยงคืน รับบท สตาร์ ร่วมกับ โทนี่ รากแก่น บริบูรณ์ จันทร์เรือง (เข้าฉาย 30 มิถุนายน 2559)

**เพลง**
 "หรือเพียงแค่เหงา" (เพลงประกอบละครเรื่อง ในสวนขวัญ)- "Gift" ร่วมกับ ลิปตา (เพลงประกอบละครเรื่อง บุษบาเร่ฝัน)- "Happy Birthday ช่อง 3" ร้องร่วมกับ ปกรณ์ ฉัตรบริรักษ์- "เซตแล้วตบ" (เพลงเชียร์ทีมวอลเลย์บอลไทย เวิลด์กรังด์ปรีซ์ 2016) ร่วมกับ อุรัสยา เสปอร์บันด์, คิมเบอร์ลี่ แอน โวลเทมัส, นิษฐา คูหาเปรมกิจ, ราณี แคมเปน และรณิดา เตชสิทธิ์

**คอนเสิร์ต**
 3 ทหารเสือสาว Limited Edition  Live Show- LOVE IS IN THE AIR : CHANNEL3 CHARITY CONCERT

**รางวัล**
 สีสันบันเทิงอวอร์ด สาขานักแสดงดาวรุ่งหญิง (2551)- ศิลปินต่อต้านยาเสพติด จากสำนักงานคณะกรรมการป้องกันและปราบปรามยาเสพติด (2553)- เข้าชิงรางวัลทีวีสาม แฟนคลับ อวอร์ด สาขาดาราหญิงยอดนิยม (2553)- ศิลปินตัวอย่างโครงการวันงดดื่มสุราแห่งชาติ สธ. (2554)- สีสันบันเทิงอวอร์ด สาขาคู่กัดแห่งปี ร่วมกับ ปกรณ์ ฉัตรบริรักษ์ จากละคร รอยมาร (2554)- เข้าชิงรางวัลโทรทัศน์ทองคำ ครั้งที่ 26 สาขานักแสดงนำหญิงดีเด่น จากละคร รอยมาร (2554)- เข้าชิงรางวัลทีวีสาม แฟนคลับ อวอร์ด สาขาดาราหญิงยอดนิยม (2554)- เข้าชิงรางวัลเมขลา ครั้งที่ 24 สาขามณีเมขลาดีเด่นยอดนิยมหญิง (2554)- เข้าชิงรางวัลเกิด อวอร์ด ครั้งที่ 1 สาขาคู่เกิด ร่วมกับ ปกรณ์ ฉัตรบริรักษ์ จากละคร รอยมาร (2555)- รางวัลเซเวนทีนชอยส์อวอร์ดส สาขา Seventeen most adorable (2555)- เข้าชิงรางวัลโทรทัศน์ทองคำ ครั้งที่ 27 สาขานักแสดงนำหญิงดีเด่น จากละครรากบุญ (2556)- รางวัลเซเวนทีนชอยส์อวอร์ดส สาขานักแสดงคู่ขวัญ เคมีตรงกันแบบสุดๆ ร่วมกับ ปกรณ์ ฉัตรบริรักษ์ (2556)- รางวัลแคช อวอร์ด 2012 สาขาดาราหญิงยอดนิยม (2557)- รางวัลฮาว อวอร์ด 2015 สาขานักแสดงหญิงมากความสามารถและเป็นที่ยอมรับของประชาชน (2559)- รางวัลดาวเมขลา สาขานักแสดงมากความสามารถ (2559)- HOWE AWARDS 2017 รางวัลคู่รักแห่งปี

**อ้างอิง**

**แหล่งข้อมูลอื่น**
 margie_rasri - margie_rasri-  ยูทูบแชนแนลของป๊อก ภัสสรกรณ์ ร่วมกับ มาร์กี้ ราศรี

หมวดหมู่:ชาวไทยเชื้อสายสเปน
หมวดหมู่:นักแสดงหญิงชาวไทย
หมวดหมู่:ยูทูบเบอร์ชาวไทย
หมวดหมู่:บุคคลจากคณะบริหารธุรกิจ มหาวิทยาลัยอัสสัมชัญ
หมวดหมู่:บุคคลจากโรงเรียนวัฒนาวิทยาลัย
หมวดหมู่:ตระกูลจิราธิวัฒน์
หมวดหมู่:ศิลปินที่เป็นแนวร่วมกปปส.
หมวดหมู่:พุทธศาสนิกชนชาวไทย